
56 DR 31.3.2014 

 

Kuala Selangor dalam kalendar serta promosi kelip-kelip serta memohon agar 
penaiktarafan di samping permohonan agar homestay dapat diwujudkan di kawasan ini 
terutamanya di Kampung Kuantan dan Kampung Asahan serta digazetkan dan dijadikan 
pusat pelancongan bertaraf dunia.   

Timbalan Yang di-Pertua [Dato' Haji Ismail bin Haji Mohamed Said]: Ya, boleh 

gulung.  

 Dato’ Haji Irmohizam bin Haji Ibrahim [Kuala Selangor]: Tuan Yang di-Pertua, 

sebagai rumusannya, hasil tinjauan mesra saya setelah saya dipilih oleh rakyat Kuala 
Selangor, saya mendapati tahap sosioekonomi rakyat terutamanya kawasan bandar dan 
luar bandar perlu dipertingkatkan dalam Parlimen Kuala Selangor. Sebagai contoh, taraf 
penghidupan kawasan nelayan, petani yang daif, belia dan juga orang miskin. Bagi 
mengurangkan masalah pengangguran, saya berharap agar kerajaan dapat menjadikan 
Ijok sebagai kawasan hab perindustrian dan zon perdagangan bebas.   

 Keduanya membantu wanita, ibu tunggal dan belia. Adalah amat diharapkan 
program usahawan wanita dan usahawan belia serta mewujudkan inkubator untuk 
golongan ini dapat diberikan perhatian khusus dari semasa ke semasa dan kerajaan dapat 
mempertimbangkan mewujudkan Rural Transformation Centre ataupun RTC dalam 

Parlimen Kuala Selangor.   

 Tuan Yang di-Pertua, mengenai jihad memerangi orang tengah, amatlah 
diharapkan agar peluasan pasar tani serta beberapa perancangan Kementerian Pertanian 
dalam mewujudkan pusat pengumpulan serta peredaran makanan dapat kita pertingkatkan 
dan saya juga ingin mencadangkan agar kerajaan mewujudkan pusat simpanan bekalan 
makanan basah negara bagi memastikan barangan basah seperti ikan, sayuran sentiasa 
mencukupi terutama sekali dalam musim-musim kekurangan. Sekian, terima kasih.   

 Timbalan Yang di-Pertua [Dato' Haji Ismail bin Haji Mohamed Said]: Ya, Yang 

Berhormat Pandan. 

 

3.58 ptg. 

Tuan Mohd. Rafizi bin Ramli [Pandan]: Assalamualaikum warahmatullahi 

wabarakatuh. Salam Sejahtera. Terima kasih Tuan Yang di-Pertua, Dewan yang mulia.   

Pembentangan belanjawan tambahan kali ini meneruskan rekod Yang Berhormat 
Pekan iaitu tidak pernah gagal untuk membentangkan belanjawan tambahan dalam setiap 
sidang sejak menjadi Menteri Kewangan. Perkara ini dibuat dalam keadaan ekonomi yang 
malap, yang mempunyai kesan yang berganda kepada rakyat terbanyak di bawah. 
Kegagalan yang paling ketara apabila kita berbincang soal ekonomi di Malaysia ini adalah 
kegagalan kerajaan yang dipimpin oleh Yang Berhormat Pekan untuk mengawal kenaikan 
harga barang.   

Oleh sebab itu kalau kita tengok dalam bulan pertama dari Januari 2014 ke 
Februari 2014, indeks kenaikan harga untuk barang makanan dan minuman bukan alkohol 
telah mencecah 3.8% Ada yang akan kata itu rendah. Akan tetapi kadar 3.8% itu perlu 
dilihat dalam konteks angka inflasi kita selalunya adalah di antara 2% hingga 3%, sudah 
mencecah hampir dua kali ganda daripada angka inflasi biasa kita.  

■1600 

Oleh sebab itu, Yang Berhormat Pekan tidak boleh marah kalau kenyataannya 
mengenai kangkung ataupun ayam harga RM1 menjadi bahan lawak rakyat terbanyak 
kerana tuntutan pertama, nombor satu yang paling penting yang rakyat minta daripada 
kerajaan yang dipimpin beliau ialah untuk mengawal harga barang yang telah pun beliau 
gagal setakat ini. 

Oleh sebab itu saya hendak mula Tuan Yang di-Pertua, dengan merujuk kepada 
rancangan yang mengenakan cukai baru GST yang bakal dibentangkan dalam sidang ini 
kerana sudah tentu kenaikan harga barang yang berlaku setakat ini banyak kena-mengena 
dengan dasar-dasar yang kerajaan laksanakan terutamanya yang bakal dilaksanakan iaitu 
GST. 

Saya rujuk kepada satu kaji selidik yang dibuat dengan izin Tuan Yang di-Pertua, 
The Associated Chinese Chambers of Commerce and Industry of Malaysia iaitu salah satu 
daripada badan industri yang paling besar di Malaysia. Kaji selidik itu dibuat bagi tahun 
2013, ditanya kepada peniaga dan industri mengenai kesan GST kepada ekonomi. Ini 



Kuala Selangor dalam kalendar serta promosi kelip-kelip serta memohon agar penaiktarafan di samping permohonan agar homestay dapat diwujudkan di kawasan ini terutamanya di Kampung Kuantan dan Kampung Asahan serta digazetkan dan dijadikan pusat pelancongan bertaraf dunia. Timbalan Yang di-Pertua [Dato' Haji Ismail bin Haji Mohamed Said]: Ya, boleh gulung. Dato' Haji Irmohizam bin Haji Ibrahim [Kuala Selangor]: Tuan Yang di-Pertua, sebagai rumusannya, hasil tinjauan mesra saya setelah saya dipilih oleh rakyat Kuala Selangor, saya mendapati tahap sosioekonomi rakyat terutamanya kawasan bandar dan luar bandar perlu dipertingkatkan dalam Parlimen Kuala Selangor. Sebagai contoh, taraf penghidupan kawasan nelayan, petani yang daif, belia dan juga orang miskin. Bagi mengurangkan masalah pengangguran, saya berharap agar kerajaan dapat menjadikan Ijok sebagai kawasan hab perindustrian dan zon perdagangan bebas. Keduanya membantu wanita, ibu tunggal dan belia. Adalah amat diharapkan program usahawan wanita dan usahawan belia serta mewujudkan inkubator untuk golongan ini dapat diberikan perhatian khusus dari semasa ke semasa dan kerajaan dapat mempertimbangkan mewujudkan Rural Transformation Centre ataupun RTC dalam Parlimen Kuala Selangor. Tuan Yang di-Pertua, mengenai jihad memerangi orang tengah, amatlah diharapkan agar peluasan pasar tani serta beberapa perancangan Kementerian Pertanian dalam mewujudkan pusat pengumpulan serta peredaran makanan dapat kita pertingkatkan dan saya juga ingin mencadangkan agar kerajaan mewujudkan pusat simpanan bekalan makanan basah negara bagi memastikan barangan basah seperti ikan, sayuran sentiasa mencukupi terutama sekali dalam musim-musim kekurangan. Sekian, terima kasih. Timbalan Yang di-Pertua [Dato' Haji Ismail bin Haji Mohamed Said]: Ya, Yang Berhormat Pandan. 3.58 ptg. Tuan Mohd. Rafizi bin Ramli [Pandan]: Assalamualaikum warahmatullahi wabarakatuh. Salam Sejahtera. Terima kasih Tuan Yang di-Pertua, Dewan yang mulia. Pembentangan belanjawan tambahan kali ini meneruskan rekod Yang Berhormat Pekan iaitu tidak pernah gagal untuk membentangkan belanjawan tambahan dalam setiap sidang sejak menjadi Menteri Kewangan. Perkara ini dibuat dalam keadaan ekonomi yang malap, yang mempunyai kesan yang berganda kepada rakyat terbanyak di bawah. Kegagalan yang paling ketara apabila kita berbincang soal ekonomi di Malaysia ini adalah kegagalan kerajaan yang dipimpin oleh Yang Berhormat Pekan untuk mengawal kenaikan harga barang. Oleh sebab itu kalau kita tengok dalam bulan pertama dari Januari 2014 ke Februari 2014, indeks kenaikan harga untuk barang makanan dan minuman bukan alkohol telah mencecah 3.8% Ada yang akan kata itu rendah. Akan tetapi kadar 3.8% itu perlu dilihat dalam konteks angka inflasi kita selalunya adalah di antara 2% hingga 3%, sudah mencecah hampir dua kali ganda daripada angka inflasi biasa kita. #1600 Oleh sebab itu, Yang Berhormat Pekan tidak boleh marah kalau kenyataannya mengenai kangkung ataupun ayam harga RM1 menjadi bahan lawak rakyat terbanyak kerana tuntutan pertama, nombor satu yang paling penting yang rakyat minta daripada kerajaan yang dipimpin beliau ialah untuk mengawal harga barang yang telah pun beliau gagal setakat ini. Oleh sebab itu saya hendak mula Tuan Yang di-Pertua, dengan merujuk kepada rancangan yang mengenakan cukai baru GST yang bakal dibentangkan dalam sidang ini kerana sudah tentu kenaikan harga barang yang berlaku setakat ini banyak kena-mengena dengan dasar-dasar yang kerajaan laksanakan terutamanya yang bakal dilaksanakan iaitu GST. Saya rujuk kepada satu kaji selidik yang dibuat dengan izin Tuan Yang di-Pertua, The Associated Chinese Chambers of Commerce and Industry of Malaysia iaitu salah satu daripada badan industri yang paling besar di Malaysia. Kaji selidik itu dibuat bagi tahun 2013, ditanya kepada peniaga dan industri mengenai kesan GST kepada ekonomi. Ini.